Komisijos Reglamentas (EB) Nr. 2364/2000
2000 m. spalio 25 d.
dėl pagal Tarybos reglamentą (EEB) Nr. 793/93 numatyto ketvirto prioritetinių medžiagų sąrašo
(tekstas svarbus EEE)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1993 m. kovo 23 d. Tarybos reglamentą (EEB) Nr. 793/93 dėl naudojamų medžiagų rizikos įvertinimo ir kontrolės [1], ypač jo 8 ir 10 straipsnius,
kadangi:
(1) Reglamente (EEB) Nr. 793/93 numatoma naudojamų medžiagų rizikos įvertinimo ir kontrolės sistema ir nustatoma, kad, siekiant naudojamų medžiagų rizikos įvertinimo, tikslinga identifikuoti prioritetines medžiagas, kurioms būtina skirti dėmesį.
(2) Dėl to Reglamento (EEB) Nr. 793/93 8 straipsnyje nustatoma, kad Komisija, atsižvelgdama į tam tikrus toliau pateikiamus veiksnius, parengtų prioritetinių medžiagų sąrašą.
(3) Reglamento (EEB) Nr. 793/93 10 straipsnyje numatoma, kad valstybė narė įpareigojama įvertinti visas prioritetines sąrašo medžiagas ir užtikrinti, kad tos medžiagos valstybėms narėms būtų paskirstytos teisingai.
(4) Pirmas, antras ir trečias prioritetinių medžiagų sąrašas buvo priimtas Komisijos reglamentais (EB) Nr. 1179/94 [2], (EB) Nr. 2268/95 [3] ir (EB) Nr. 143/97 [4].
(5) Šio reglamento nuostatoms pritaria pagal Reglamento (EEB) Nr. 793/93 15 straipsnį įsteigtas Komitetas,
PRIĖMĖ ŠĮ REGLAMENTĄ:
1 straipsnis
1. Reglamento (EEB) Nr. 793/93 8 straipsnio 1 dalyje numatytas ketvirtas prioritetinių medžiagų sąrašas pateikiamas šio reglamento priede.
2. Tame prioritetinių medžiagų sąraše taip pat nurodoma už kiekvieną medžiagą atsakinga valstybė narė.
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2000 m. spalio 25 d.